paragraph_text: Kucovlasi pripadaju Karagunima. G. Weigand, (u „Die Aromunen, I, Leipzig 1895, 275.) opaža da ovi stočari, misli na Karagune (Kucovlahe) i Faršeriote sebe nazivaju Aromunima. Među sobom razlikuju se Faršerioti od Kucovlaha po bijelim odijelima. Grci ove Faršeriote nazivaju Arvanitovlasima jer sa svojim stadima dolaze iz Albanije, a uz aromunski govore i albanski jezik. Od Kucovlaha su Faršerioti na distanci, pa među njima ne dolazi čak ni do bračnih veza.